امریکائي چارواکې: د سمندري پوځ په مرکز حمله کې یو وسله وال ککړ وو
پولیس دا هم ویلي الیکسس د مصدقه شناختي اسنادو سره په خودکاره وسله سنبال د سمندري مرکز ته ور ننوتو او د نیول سي سسټمز کمانډ څانگه کې يي ډزې شورو کړې. دغه څانگه د سمندري جنگي جهازونو او ابدوزونو د جوړولو او اخستلو ذمه واري په غاړه لري او دوانۍ کې تر ٣٠٠٠ پورې خلک کار کوي چې زیاتره غیر پوځي یا سویلین وي
د امریکا سرښار واشنگټن ډې سي کې د سمندري پوځ مرکز کې دننه حمله کې یو وسله وال ککړ وو چې د امنیتي ځواکونو په ځوابې ډزو کې وژل شوی دی. پیښه کې د حمله کونکې په شمول ١٣ کسان وژل شوي د ي. د پیښې څو ساعته ورستو خبریالانو ته تفصیل ورکولو په مهال د واشنگټن د پولیسو مشرې کیتي لینیئر وویل حمله کې د ټیکسس ریاست ٣۴ کلن اوسیدونکی ایرن الیکسس ککړ وو چې د امنتیي ځواکونو سره د ډزو په تبادله کې وژل شوی دی. هغې زیاته کړه داسې څه شواهد نشته چې وښائي حمله کې بل کس هم شامل وو. ددې نه وړاندې پولیس ویلي وو حمله کې په ممکنه توگه دوه کسان ککړ وو، د یو شناخت د سپین پوستکې او د بل شناخت د تور پوستکې امریکائي په رنگ ورکړی شوی وو. مطبوعاتو کې د شائع شوي تصویرانو حمله کې یواځنی مشکوک گرځولی کس ایرن الیکسس تور پوستکی امریکائي ښکاره کیږي. د ډزو پیښه د واشنگټن په نیوي یارډ کې شوي چې د سمندري پوځ مرکز دی او د کانگرس د ودانۍ سره نزدې د ښار په جنوب غربي برخه کې موجود دی. پولیس ويلي ایرن الیکسس د سمندري پوځ هم په دغه مرکز کې د ائي ټې کارکن په توگه کار کړی دی. پولیس دا هم ویلي الیکسس د مصدقه شناختي اسنادو سره په خودکاره وسله سنبال د سمندري مرکز ته ور ننوتو او د نیول سي سسټمز کمانډ څانگه کې يي ډزې شورو کړې. دغه څانگه د سمندري جنگي جهازونو او ابدوزونو د جوړولو او اخستلو ذمه واري په غاړه لري او دوانۍ کې تر ٣٠٠٠ پورې خلک کار کوي چې زیاتره غیر پوځي یا سویلین وي. الیکسس چې نیویارک ښار کې زیږیدلی، د کال ٢٠٠٧ نه تر د کال ٢٠١١ پورې يي په یو ایس نیوي یا د امریکا سمندري پوځ کې کار کړی دی. خبري رپورټونه وايي الیکسس دوه ځله، په کال ٢٠٠۴ کې سیاټل ښار کې او په کال ٢٠١٠ کې په فورټ ورت، ټیکسس کې، د ډزو په یښو کې پولیسو گرفتار کړی وو. د هغه په هکله ویل کیږي چې د قهر یا په غصه د قابو موندلو په لړ کې د علاج د لاندې وو.